Tera Patrick

Tera Patrick, echte namme: Linda Ann Hopkins (Great Falls (Montana), 25 july 1976), is in rêstend Amerikaansk fotomodel, neakenmodel, stripper, pornografysk aktrise, pornografyfilmprodusinte, mainstream-aktrise en presintatrise fan mingd Ingelsk-Nederlânsk-Taisk etnysk komôf. Har namme wurdt ek wol (mis)stavere as Tara Patrick, en yn it begjin fan har karriêre hat hja ek wol gebrûk makke fan 'e artystenammen Sadie Jordan, Brooke Thomas en Tera Hopkins. Patrick waard ûntdutsen troch de bekende neakenfotografe Suze Randall, en wie in Playboy Playmate en in Penthouse Pet ear't se as pornoaktrise begûn te wurkjen. Se sette yn 1999 útein mei in karriêre yn 'e Amerikaanske pornoyndustry, hold yn 2002 op, mar makke yn 2003 in comeback. Patrick hie grut súkses en wie ien fan 'e populêrste pornoaktrises fan 'e 2000-er jierren. Yn 2008 loek se har foargoed út 'e pornoyndustry werom.

Libben
Jonkheid
Tera Patrick waard berne yn Great Falls, yn 'e steat Montana, út in Taiske mem en in Ingelsk-Nederlânske heit. It gesin ferfear al rillegau nei har berte nei San Fransisko, yn 'e steat Kalifornje, dêr't Patrick grutbrocht waard troch har heit, in legerdokter, mei't har mem koart nei de ferhuzing man en bern yn 'e steek liet en weromkearde nei Tailân. Doe't Patrick op har trettjinde oer de ferneamde Fisherman's Wharf kuiere, waard se sjoen troch in talinteskout fan Morning Sun, dat ûnderdiel útmakket fan it prestizjeuze Ford Modeling Agency. Der waard har in kontrakt oanbean, dêr't se grif op yn gie. Se ferfear nei New York dêr't se fiif jier lang wurke as fotomodel. Op har achttjinde joech se dat wurk deroan om te studearjen oan 'e Steatsuniversiteit fan Boise, te Boise, de haadstêd fan 'e steat Idaho. Dêr behelle se in Associate Degree yn ferpleechkunde en in bachelorstitel yn mikrobiology. Se studearre ôf doe't se twaentweintich wie en ferfear doe nei Los Angeles, mei de bedoeling om fierder te studearjen oan 'e Universiteit fan Súdlik Kalifornje.

Pornokarriêre
Yn Los Angeles mette se de ferneamde neakenfotografe Suze Randall, en om finansjele redens begûn Patrick doe as neakenmodel te wurkjen. Se posearre û.m. as Playmate foar de Playboy en as Pet foar de Penthouse, wêrby't se de Penthouse Pet fan 'e moanne febrewaris 2000 wie en it twadde plak behelle yn 'e Pet of the Year-ferkiezing. Underwilens hie se yn 1999, op har fiifentweintichste, har debút makke yn in pornografyske film, sij it in sêft-pornografysken-ien, fan 'e súksesfolle regisseur Andrew Blake. Koart dêrnei spile se yn har earste hurd-pornografyske film.

Tera Patrick rekke hiel gau hiel populêr, en waard ien fan 'e grutte nammen fan 'e Amerikaanske pornoyndustry yn it earste desennium fan 'e ienentweintichste iuw. Se joech hiel wat opsjoch doe't se yn 2002 oankundige dat se har weromloek út 'e pornoyndustry, nammenste mear om't se doedestiden noch foar fiif jier ûnder kontrakt stie by it label Digital Playground. Nei in jier fan ôfwêzigens kearde se yn 2003 werom yn 'e pornowrâld troch in twajierrich kontrakt ôf te sluten mei Vivid Entertainment. Oant se yn 2008 ophold mei aktearjen, spile Patrick neffens de Internet Adult Film Database (IAFD) yn hast 120 films. Dêrmei wûn se seis AVN Awards (de Oskars fan 'e pornowrâld), wylst se fierders noch alve nominaasjes foar in AVN Award yn 'e wacht sleepte, en ek noch in Hot d'Or, de wichtichste Jeropeeske pornografypriis, wist te winnen. Yn 2006 rjochte Patrick in talinteburo op, it Tera Patrick Agency, foar pornoakteurs en -aktrises en neakenmodellen. Se is teffens eigner fan in eigen filmstudio, dy't Teravision hjit. Fan 2008 ôf presintearre se op 'e Amerikaanske betelstjoerder Playboy TV in eroatysk ynstruksjeprogramma, mei de titel School of Sex.

Mainstream-karriêre
Yn 2010 spile Patrick yn 'e Yndonezyske horrorfilm Rintihan Kuntilanak Perawan ("It Kreunjen fan 'e Keine Geast"). Datselde jiers kaam har autobiografy Sinner Takes All (in wurdspiling op winner takes all) út, dy't mei-skreaun wie troch sjoernaliste Carrie Borzillo. Dêryn beskriuwt Patrick û.m. hoe't se ta in fermoedsoening kaam mei har mem.

Priveelibben
Op 9 jannewaris 2004 troude Patrick mei kollega-pornoakteur Evan Seinfeld. Har relaasje mei him liket de oarsaak west te hawwen foar har úttreden út 'e pornoyndustry yn 2002 en har súksesfolle ferbrekken fan har kontrakt mei Digital Playground, want yn har nije kontrakt mei Vivid, liet se yn 2003 fêstlizze dat se inkeld mei har man en mei froulju hoege soe te wurkjen. Seinfeld wie ek mei-oprjochter fan it Tera Patrick Agency en fan Teravision. Op 30 septimber 2009 rûn it houlik fan Patrick mei Seinfeld út op in skieding, al giene se as freonen útinoar en bleaune se sakepartners. Neitiid krige Patrick in relaasje mei de keunstner Tony Acosta, mei wa't se op 25 febrewaris 2012, doe't se fiifentritich wie, in dochter krige (har earste bern), dy't se Sophie Evelia neamden.

Prizen en nominaasjes
 Jier Priis Resultaat Kategory Foar har optreden yn2000Hot d'Orwûnbêste nije stjern.f.t.2001AVN Awardwûnbêste nije stjern.f.t.wûnbêste ynteraktive dvdVirtual Sex with Tera Patrickpublykspriis fan Adult Stars-magazinewûnbêste nije stjern.f.t.Genesis Awardwûnbêste nijynkommelingen.f.t.XRCO Awardwûnbêste nije stjern.f.t.2002AVN Awardwûnbêste opfiering fan in striptiisIsland FeverHustlerwûnHustler Honey fan it jiern.f.t.Penthousetwadde plakPenthouse Pet fan it jier-ferkiezingn.f.t.2004Genesis Awardwûnpornostjer fan it jiern.f.t.FOXE Awardwûnfavorite fan 'e fansn.f.t.2005AVN Awardnominearrebêste lesbyske sekssêne (fideo) (mei Savanna Samson)Tera Tera TeraGenesis Awardwûnpornostjer fan it jiern.f.t.FOXE Awardwûnfavorite fan 'e fansn.f.t.2006FHMnû. 37Top 100 Meast Seksy Froulju n.f.t.FOXE Awardwûnfavorite fan 'e fansn.f.t.2007AVN Awardnominearrekontraktstjer fan it jier (by Vivid Entertainment)n.f.t.nominearrecrossover-stjer fan it jiern.f.t.wûnbêste ynteraktive filmInTERActiveeLine Awardwûnbêste artysten.f.t.wûnbêste sakefroun.f.t.FAME Awardwûnfavorite froulike stjern.f.t.Genesis Awardwûnpornostjer fan it jiern.f.t.Venus Awardwûnbêste Amerikaanske aktrisen.f.t.2008AVN Awardnominearrebêste sekssêne mei in pearke (mei Tommy Gunn)Fashion Undergroundnominearrebêste lesbyske sekssêne (fideo) (mei Monique Alexander, Briana Banks, Lanny Barbie, Lacey Love, Lyndsey Love, Lexi Marie, Nina Mercedez, Stefani Morgan, Tawny Roberts en Savanna Samson)Where the Boys Aren't 18nominearrecrossover-stjer fan it jiern.f.t.wûnbêste sinematografyFashion Undergroundwûnbêste pornografyske kwaliteitsfilmBrokenFAME Awardwûnfavorite froulike stjern.f.t.XRCO Awardnominearremainstream-pornomediafavoriten.f.t.2009AVN Awardnominearrebêste solosekssêneTera Goes Gonzonominearrebêste lesbyske triosekssêne (mei Kelle Marie en Stefani Morgan)Tera Goes Gonzonominearrebêste lesbyske groepsekssêne (mei Monique Alexander, Briana Banks, Lanny Barbie, Lacey Love, Lyndsey Love, Lexi Marie, Nina Mercedez, Stefani Morgan, Tawny Roberts en Savanna Samson)Where the Boys Aren't 19: Arabian Nightsnominearrede Jenna Jameson Crossover-Stjer fan it Jiern.f.t.ynhuldigeAVN Hall of Famen.f.t.FAME Awardwûnfavorite froulike stjern.f.t.Xbiz Awardwûncrossover-stjer fan it jiern.f.t.wûnASACP-Fertsjinste Erkenningspriisn.f.t.XRCO Awardnominearremainstream-pornomediafavoriten.f.t.2010AVN Awardnominearrebêste sekssêne mei in pearke (mei Evan Seinfeld)Sex in Dangerous PlacesExxxotica Fan Choice Awardwûnoeuvrepriisn.f.t.

Keppelings om utens
 Offisjele webside fan Tera Patrick
 Biografy en filmografy fan Tera Patrick yn 'e Internet Movie Database (IMDb)
 Biografyske gegevens en filmografy fan Tera Patrick yn 'e Internet Adult Film Database (IAFD)

Kategory:Amerikaansk neakenmodel
Kategory:Playboy Playmate
Kategory:Penthouse Pet
Kategory:Amerikaansk stripper
Kategory:Amerikaansk froulik pornoakteur
Kategory:Amerikaansk pornoakteur fan East- of Súdeastaziatysk komôf
Kategory:Amerikaansk pornoprodusint
Kategory:Amerikaansk model
Kategory:Amerikaansk filmakteur
Kategory:Amerikaansk telefyzjepresintator
Kategory:Amerikaansk autobiograaf
Kategory:Amerikaansk persoan fan Ingelsk komôf
Kategory:Amerikaansk persoan fan Nederlânsk komôf
Kategory:Amerikaansk persoan fan Taisk komôf
Kategory:Persoan berne yn 1976